CELEX: 32007R1338
Language: hr
Date: 2007-11-15 00:00:00
Title: Uredba Komisije (EZ) br. 1338/2007 od 15. studenoga 2007. o izmjeni Uredbe Vijeća (EZ) br. 747/2001 u pogledu carinskih kvota Zajednice za naranče podrijetlom iz Egipta i za prerađene poljoprivredne proizvode podrijetlom iz Izraela

02/Sv. 019
            
            
               HR
            
            
               Službeni list Europske unije
            
            
               229
            
         32007R1338
   
               L 298/11
            
            
               SLUŽBENI LIST EUROPSKE UNIJE
            
            
               15.11.2007.
            
         
      UREDBA KOMISIJE (EZ) br. 1338/2007
   od 15. studenoga 2007.
   o izmjeni Uredbe Vijeća (EZ) br. 747/2001 u pogledu carinskih kvota Zajednice za naranče podrijetlom iz Egipta i za prerađene poljoprivredne proizvode podrijetlom iz Izraela
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EZ) br. 747/2001 od 9. travnja 2001. o predviđanju upravljanja carinskim kvotama Zajednice i referentnim količinama za proizvode koji ispunjavaju uvjete za povlastice na temelju sporazuma s određenim mediteranskim zemljama i o stavljanju izvan snage Uredbe (EZ) br. 1981/94 i Uredbe (EZ) br. 934/95 (1), a posebno njezin članak 5. stavak 1. točku (b),
   budući da:
   
               (1)
            
            
               Svojom Odlukom od 30. listopada 2007. (2) Vijeće je odobrilo potpisivanje i predvidjelo privremenu primjenu od 1. siječnja 2007. Protokola uz Euromediteranski sporazum o pridruživanju između Europskih zajednica i njihovih država članica, s jedne strane, i Arapske Republike Egipta, s druge strane, kako bi se uzelo u obzir pristupanje Republike Bugarske i Rumunjske Europskoj uniji.
            
         
               (2)
            
            
               Ovim se Protokolom predviđa povećanje količine carinskih kvota koje se primjenjuju pri uvozu naranči podrijetlom iz Egipta u Zajednicu. Povećanje opsega primjenjuje se od 1. srpnja 2007.
            
         
               (3)
            
            
               Svojom Odlukom od 22. listopada 2007. (3) Vijeće je odobrilo potpisivanje i predvidjelo privremenu primjenu od 1. siječnja 2007. Protokola uz Euromediteranski sporazum o pridruživanju između Europskih zajednica i njihovih država članica, s jedne strane, i Države Izrael, s druge strane, kako bi se uzelo u obzir pristupanje Republike Bugarske i Rumunjske Europskoj uniji.
            
         
               (4)
            
            
               Ovim se Protokolom predviđa nova godišnja carinska kvota koja se primjenjuje pri uvozu posebnih prerađenih poljoprivrednih proizvoda podrijetlom iz Izraela u Zajednicu. Nova se carinska kvota primjenjuje od prvog dana mjeseca nakon datuma potpisivanja Protokola.
            
         
               (5)
            
            
               Za provedbu carinskih koncesija predviđenih u navedenim protokolima, popis carinskih kvota za Egipat i Izrael utvrđenih u Uredbi (EZ) br. 747/2001 treba prilagoditi.
            
         
               (6)
            
            
               Budući da se carinska kvota za Izrael za 2007. godinu ne primjenjuje od 1. siječnja 2007., količina nove carinske kvote za istu godinu utvrđuje se u količini manjoj od godišnje količine carinske kvote.
            
         
               (7)
            
            
               Uredbu (EZ) br. 747/2001 potrebno je stoga na odgovarajući način izmijeniti.
            
         
               (8)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Uredba (EZ) br. 747/2001 mijenja se kako je utvrđeno u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.
   Primjenjuje se od 1. srpnja 2007.
   Međutim, točka 2. Priloga primjenjuje se od 1. studenoga 2007.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 15. studenoga 2007.
      
         
            Za Komisiju
         
         László KOVÁCS
         
         
            Član Komisije
         
      
   
   
      (1)  SL L 109, 19.4.2001., str. 2. Uredba kako je zadnje izmijenjena Uredbom Komisije (EZ) br. 1712/2006 (SL L 321, 21.11.2006., str. 7.).
   
      (2)  Još nije objavljeno u Službenom listu.
   
      (3)  Još nije objavljeno u Službenom listu.
   PRILOG
   Uredba (EZ) br. 747/2001 mijenja se kako slijedi:
   
               1.
            
            
               U tablici u Prilogu IV. redci za carinske kvote s rednim brojevima 09.1707 i 09.1711 zamjenjuju se sljedećim:
               
                           „09.1707
                        
                        
                           0805 10
                        
                        
                           Naranče, svježe ili suhe
                        
                        
                           Od 1.7.2007. do 30.6.2008. te za svako razdoblje nakon toga od 1.7. do 30.6.
                        
                        
                           70 320
                        
                        
                           Izuzeće (2)
                        
                     
                            
                        
                        
                            
                        
                        
                           od čega:
                        
                        
                            
                        
                        
                           od čega:
                        
                        
                            
                        
                     
                           09.1711
                        
                        
                           0805 10 20
                        
                        
                           Slatke naranče, svježe
                        
                        
                           Od 1.12.2007. to 31.5.2008. te za svako razdoblje nakon toga od 1.12. do 31.5.
                        
                        
                           36 300 (5)
                        
                        
                           Izuzeće (6)”
                        
                     
         
               2.
            
            
               U tablicu u dijelu A Priloga VII. umeće se sljedeći redak:
               
                           Redni broj
                        
                        
                           Oznaka KN
                        
                        
                           Pod-odjeljak TARIC
                        
                        
                           Naziv robe
                        
                        
                           Razdoblje kvote
                        
                        
                           Količina kvote
                           (u tonama neto težine)
                        
                        
                           Carina unutar kvote
                        
                     
                           „09.1367
                        
                        
                           ex 2106 90 98
                        
                        
                           44
                        
                        
                           Baze agruma za pripremu bezalkoholnih pića s masenim udjelom koncentriranih voćnih sokova od najmanje 30 % i najviše 50 % saharoze, bez sadržaja mlijeka ili mliječnih proizvoda
                        
                        
                           Od 1.11. do 31.12.2007.
                        
                        
                           3 240
                        
                        
                           67 % poljoprivredne komponente”
                        
                     
                           Od 1.1. do 31.12.2008. te za svako razdoblje nakon toga od 1.1. do 31.12.
                        
                        
                           5 550